**Умедулло Чориев** (тав. 20.04.1951, ноҳияи Рӯдакӣ) — риёзидон, номзади илмҳои физика ва математика (1983), дотсент (1986).

Зиндагинома
-----------

* Солҳои 1966–1971 дар Донишкадаи давлатии омӯзгории ш. Душанбе ба номи Т. Г. Шевченко таҳсил карда, онро бо дипломи аъло хатм намудааст.
* 1972–1974 ассистенти кафедраи назарияи ададҳо ва математикаи ҳисоббарории донишкадаи омӯзгории пойтахт, 1974–1978 аспиранти Донишкадаи омӯзгории ш. Владимири РСФСР буд.
* Солҳои 1978–1986 ҳамчун муаллими калон, 1986–1993 дотсент,
* Соли 1986 Комиссияи Олии Аттестатсионии собиқ Идтиҳоди Шуравӣ ба Чориев У. унвони дотсентиро дод.
* Солҳои 1993–1999 мудири кафедраи алгебра ва назарияи ададҳои донишгоҳи омӯзгорӣ кор кардааст.
* Дар солҳои гуногун дар муддати 14 сол вазифаи ҷонишини декани факултаи математика оид ба илмро иҷро намуд.
* Чориев У. машѓулиятҳои лексионӣ ва амалиро ба дараҷаи баланди илмию методӣ ва илмию назариявї мегузарад. Аз курсҳои алгебра ва назарияи ададҳо, мантиқи математикӣ, назарияи эҳтимолият, математикаи дискретӣ, системаи ададҳо ва курсҳои махсус дарс мегўяд.
* 

Чориев У. дар солҳои гуногун аъзои Шӯрои диссертатсионии К 737.001.02 назди Донишгоҳи давлатии омӯзгории Тоҷикистон ба номи Садриддин Айнӣ ва аъзои Шӯрои диссертатсионии К 047.007.01 назди Институти математика ба номи А.Ҷӯраеви Академияи миллии илмҳои Тоҷикистон буда, ба 6 нафар унвонҷӯ оппонент буд.

Дар конфронсҳо ва симпозиумҳои байналхалқӣ (Маскав 1982, Тбилиси 1985, Минск 1989, Тошканд 1990) ва ҷумҳуриявӣ бо мавзўъҳои илмӣ баромад намудааст. Донишҷўён ва магистрҳои зиёдро ба кори илмӣ ҷалб намуда, бо 16 нафарашон маќолаҳо чоп кардааст.
Дар баробари иштироки фаъолона дар раванди таълиму тарбия ба корҳои ҷамъиятӣ низ ширкат варзид. Ў аъзои Шўрои табъу нашри донишгоҳ, аъзои Шўрои илмии факултаю донишгоҳ, куратори гурўҳҳои таълимиро дар солҳои гуногун ба ўҳда дошта, дар тарбияи ҷавонон ҳиссаи арзанда гузоштааст. 
Барои иштироки фаъолонааш дар ҳаёти ҷамъиятии факулта ва донишгоҳ Чориев У. бо "Ифтихорнома" –ҳо ва "Раҳматнома" –ҳои Раёсати донишгоҳ, бо фармоиши ректори Донишгоҳи давлатии омӯзгории Тоҷикистон ба номи Садриддин Айнӣ №730 аз 22.12.2021 бо медали ҷашнии "ДДОТ ба номи С.Айнӣ – 90 сол" мукофотонида шудааст. Мутобиқи фармони Вазорати маорифи Ҷумҳурии Тоҷикистон №11\9 аз 29.11.1991 бо нишони «Аълочии маорифи халқи Ҷумҳурии Тоҷикистон» мушарраф гардидааст.

Фаъолияти илмӣ
--------------

Чориев У. соли 1983 рисолаи номзадиашро дар мавзуи "Суммаи функсияҳои мультипликативӣ бо он ададҳое, ки тақсимкунандаи соддаашон дар интервалҳои муайян мехобанд" дар Донишкадаи омўзгории шаҳри Маскав ба номи В.И. Ленин бомуваффақият дифоъ намуда, сазовори номзади илмҳои физикаю математика гардид. Ў муаллифи 46 номгўи китобҳои дарсӣ , васоити таълимию , буда, аз ин 42 номгӯи китобаш ба забони давлатӣ навишта шуда, писанди кулли талабагон, донишҷўёну омўзгорон гаштааст. Дар баробари ин бо корҳои илмӣ–тадқиқотӣ ва илмию методӣ фаъолона машѓул буда, зиёда аз 250 корҳои илмӣ ва илмӣ–методӣ нашр намудааст.
Соли 2005 бо қарори мушовараи Вазорати маорифи Ҷумҳурии Тоҷикистон дар ҳаммуаллифӣ китоби дарсии «Алгебра» – ро барои хонандагони синфҳои 10 ва 11 аз чоп баровард. Соли 2021 бо қарори мушовараи Вазорати маориф ва илми Ҷумҳурии Тоҷикистон дар ҳаммуаллифӣ китоби дарсии "Алгебра ва назарияи ададҳо" , қисми 1 (21,25 ҷ.ч.) ва қисми 2 (20,25 ҷ.ч.), барои донишҷўёни факултањои математика, физикаи донишгоҳ ва донишкадаҳои омўзгорӣ ва инчунин коллеҷҳои омўзгорӣ аз чоп баровард. 
Соли 2021 монографияи дар мавзӯи "Суммирование мультипликативных функций по числам, простые делители которых лежат в заданных интервалах" (14,8 ҷ.ч.) аз чоп баровард.
Соли 2021 дар озмуни "Олими сол" равияи фанҳои табиатшиносӣ, дақиқ ва риёзӣ иштирок намуда, ба гирифтани ҷойи якум созовор шуд.

Осор
----

* Алгебра ва назарияи ададҳо (бо ҳаммуаллифӣ), Д. Қ. 1 – 1983; Қ. 2 – 1986;
* Элементҳои мантиқи риёзӣ (бо ҳаммуаллифӣ), Д. 1994;
* Системаи нобаробариҳои хаттӣ (бо ҳаммуаллифӣ), Д. 1994
* Алгебра ва назарияи ададҳо", қисми 1 ва қисми 2.(бо ҳаммуаллифӣ), Д. 2021
* Суммирование мультипликативных функций по числам, простые делители которых лежат в заданных интервалах. Д. 2021

Пайвандҳо
---------

* Энсиклопедияи Донишгоҳи давлатии омӯзгории Тоҷикистон ба номи С. Айнӣ